এক্সপ্রেস ডেস্ক ॥ হরতালে ‘নৈরাজ্য’ অব্যাহত রাখলে বিএনপির শীর্ষ নেতাদের মতো বিরোধীদলীয় নেতাকেও গ্রেপ্তার করা হবে বলে হুঁশিয়ার করে দিলেন আইন প্রতিমন্ত্রী কামরুল ইসলাম। তিনি বলেন, হরতাল দিয়ে মানুষ মারলে বা নৈরাজ্য সৃষ্টি করলে আইনশৃঙ্খলা বাহিনী তাদের কাজ করবে। দেশের মানুষের জানমাল রক্ষার স্বার্থে খালেদা জিয়াকেও গ্রেপ্তার করে আইনের আওতায় আনা হবে। গতকাল রবিবার জাতীয় প্রেসক্লাবে এক আলোচনা সভায় তিনি এ হুশিয়ারি দেন। বঙ্গবন্ধু একাডেমি এই আলোচনা সভার আয়োজন করে। তথ্যমন্ত্রী হাসানুল হক ইনুও এ অনুষ্ঠানে উপস্থিত ছিলেন। এসময় বিএনপি নেতাদের গ্রেপ্তারের যৌক্তিকতা ব্যাখ্যা করে আইন প্রতিমন্ত্রী বলেন, ‘রাষ্ট্রীয় জানমাল রক্ষার দায়িত্ব সরকারের, কিন্তু বিরোধী দল এ জানমালের জন্য হুমকিস্বরূপ। বিভিন্ন বক্তব্যে তারা নাশকতা ও উস্কানির ইন্ধন, পরিকল্পনা জুগিয়েছেন। পৃষ্টপোষকতা ...